[{"text_idx": "#000000", "text": "23. veebruaril on Su\u0308dalinna verekeskus avatud 8.00-16.00 ja U\u0308lemiste Doonorikeskus 09.00-17.00."}, {"text_idx": "#000001", "text": "24. veebruaril on verekeskused SULETUD."}, {"text_idx": "#000002", "text": "Elroni detsembrikuu kangelased on doonorid"}, {"text_idx": "#000003", "text": "Eesti reisirongiliiklust korraldav Elron ta\u0308nab sel aastal Eesti elu edendajaid ja pakub neile poole soodsamat reisimisvo\u0303imalust, detsembri esimeses pooles on soodusreisimise o\u0303igus doonoritel."}, {"text_idx": "#000004", "text": "\u201eJo\u0303ulukuu kangelased va\u0308a\u0308rivad kingitust ja ta\u0308nu, sest on ise kinkinud paljudele inimestele elu,\u201c u\u0308tles Elroni turundus- ja kommunikatsioonijuht Mai Vahtrik. \u201eSeekord tunnustame doonoreid, kellele on 7. kuni 20. detsembrini rongiso\u0303it terves Eestis poole soodsam.\u201c"}, {"text_idx": "#000005", "text": "Po\u0303hja-Eesti Regionaalhaigla verekeskuse juhataja dr Riin Kullaste tunnustab Elroni doonorite va\u0308a\u0308rtustamise eest: \u201eOleme va\u0308ga rahul ja uhked, et Elron on detsembrikuu kangelaseks valinud just doonorid, inimesed, kes oma heategudega aitavad aastas tuhandeid inimesi. Eelmisel aastal tegid doonorid neljas Eesti verekeskuses enam kui 60 500 vereloovutust ning haiglates kanti ligi 20 000 patsiendile u\u0308le enam kui 85 000 doosi verekomponente.\u201c"}, {"text_idx": "#000006", "text": "Doonorid saavad so\u0303ita poole hinnaga u\u0308ksko\u0303ik millisel marsruudil u\u0308le Eesti, esitades piletikontrolo\u0308rile doonoritunnistuse koos isikut to\u0303endava dokumendiga. Sooduspiletit saab osta ainult rongist ning soodustused ei summeeru, kuid Elroni Kuu Kangelase tavaklassi pilet kehtib vabade kohtade olemasolul ka I klassis."}, {"text_idx": "#000009", "text": "Eesti Liinirongid AS on kaubama\u0308rgi Elron () all tegutsev riigile kuuluv u\u0308histranspordiettevo\u0303te, mis pakub uute Stadler FLIRT elektri- ja diiselrongidega reisijaveoteenust ko\u0303igil Eesti siseriiklikel rongiliinidel. 2014. aasta 12 kuu statistika kohaselt saabus 98,8% diisel- ja 99,3% elektrirongidest lo\u0303ppjaama o\u0303igeaegselt. Elron plaanib sel aastal teenindada 6,2 miljonit reisijat. Ettevo\u0303ttes on 323 to\u0308o\u0308tajat."}, {"text_idx": "#000010", "text": "Estonia pst 1, 10143 Tallinn"}]